
  VYHLÁSENIE VYDAVATEĽA


  Táto kniha je prepisom deväť dní trvajúcich rozhovorov Olivera Stona sVladimirom Putinom, ktoré sa uskutočnili počas štyroch Stonových ciest do Ruska vobdobí od 2. júla 2015 do 10. februára 2017. Putinove odpovede boli preložené zruského jazyka, preto si vydavateľ vyhradil právo vykonať gramatické úpravy, objasniť nejednoznačné výrazy aupraviť prípadné nezrovnalosti vtexte. Keďže rozhovory vznikali počas dvoch rokov, dovolili sme si vyňať opakujúce sa pasáže. Vkaždom prípade sme urobili všetko preto, aby bol vprepise rozhovorov presne zachovaný obsah ivýznam.


  PREDSLOV


  Keď som pred tridsiatimi rokmi pracoval ako korešpondent pre denník Los Angeles Times, podarilo sa mi vďaka jednej reportáži preniknúť do samotného vnútra politbyra, temne tajomného avšemocného ústredia vlády Sovietskeho zväzu, včase, keď jeho líder Michail Gorbačov začínal svoj ambiciózny pokus ootvorenosť azmenu. Jeho perestrojka alebo reštrukturalizácia sovietskej vlády neodvratne, i keď nechtiac, ukončila brutálny pokus komunistov ovytvorenie nového odvážneho sveta zloženého zrôznorodých etník, kultúr anáboženstiev na území oveľkosti šestiny zemskej pevniny.


  Viedol som vtedy rozhovor so šéfom oddelenia straníckej propagandy Alexandrom Jakovlevom, najliberálnejším členom politbyra ablízkym Gorbačovovým spojencom. Neskôr som na tej istej chodbe zaklopal aj na dvere Jegora Ligačova, druhého najvplyvnejšieho muža Gorbačovovho kabinetu, ktorý je najčastejšie označovaný za najväčšieho oponenta perestrojky. Nestretol som sa však s už menej vyprofilovaným Borisom Jeľcinom, ktorý sa po rozpade Sovietskeho zväzu, oštyri roky neskôr, stal prvým ruským prezidentom. Jeľcin ustanovil bývalého podplukovníka KGB Vladimira Putina, člena frakcie reformistov, za člena svojej vlády.Keď Jeľcin 31. decembra 1999 rezignoval, vymenoval Putina za zastupujúceho prezidenta. Na ďalší rok už Putin zasadol do prezidentského kresla po jednoznačnom víťazstve nad kandidátom Komunistickej strany.


  Vunikátnej anesmierne dôležitej sérii rozhovorov režiséra Olivera Stona sVladimirom Putinom, ktoré sú predmetom tejto publikácie aštvordielneho dokumentu televíznej stanice Showtime, Putin uviedol, že si myslel, že po rozpade Sovietskeho zväzu sa skončí studená vojna asňou aj nekonečné hrozby konfliktov. No nestalo sa tak.


  Hoci Putin zavrhol komunizmus ako ideológiu aurčite vyznáva tradície ruskej pravoslávnej cirkvi, zostáva naďalej horlivým nacionalistom aje hlboko presvedčený, že Rusko si zaslúži uznanie. Uznanie za dávne obavy ohranice vlastného územia aozaobchádzanie sjehorusky hovoriacimi obyvateľmi, ktorí sa po rozpade Sovietskeho zväzu zrazu ocitli za nanovo vytýčenými hranicami štátu. To sa stalo napríklad aj obyvateľom Ukrajiny.


  Putin vdiskusii so Stonom vyjadruje Gorbačovovi obdiv za to, že si uvedomil, akú zásadnú zmenu bolo potrebné vykonať vzlyhávajúcom sovietskom systéme. Zároveň ho však viní ztoho, sakou naivitou pristupoval kobrovským problémom, ktoré táto zmena spôsobila vsamotnom Rusku, ale aj vSpojených štátoch amerických. Putin sa pohŕdavo vyjadruje oGorbačovovom presvedčení, že nakoniec vždy zvíťazí zdravý rozum, pretože obe strany zapojené do studenej vojny si želali mier, hoci každá znich bola schopná zničiť všetok život na planéte.


  Hlavnou témou rozhovorov medzi Stonom aPutinom bolo zisťovanie, ako mohla situácia vyústiť až do aktuálneho napätého stavu. Sú teda kľúčom k pochopeniu tohto nebezpečného obdobia. Jednotlivé rozhovory, uskutočnené vobdobí od 2. júla 2015 do 10. februára 2017, prebiehali včase, keď sa vzťahy medzi dvomi najhrozivejšími vojenskými veľmocami dostali na úroveň takej nedôvery anevraživosti, aké sme od konca studenej vojny, pred vyše štvrťstoročím, ešte nezažili. Aako Stone vniekoľkých výstižných výmenách názorov pripomína, každý štát, samozrejme aj Rusko, by si mal dať pozor na to, že smocou prichádza aj tendencia korumpovať vládcov akejkoľvek krajiny vmene falošného patriotizmu.


  Celá diskusia prebieha vzdvorilej atmosfére aako na konci Stone uvádza, dal Putinovi príležitosť vyrozprávať príbeh zjeho vlastného pohľadu. Je to však príbeh, ktorý filmový režisér ažurnalista aktívne spochybňuje, vzhľadom na pretrvávajúcu kontroverznú úlohu Ruska vo svete, počínajúc jeho podporou Asadovho režimu vSýrii až po obvinenia zo zasahovania do amerických prezidentských volieb vroku 2016. Stone vie svoje ozbytočných vojnách aklamstvách, ktoré sa onich šíria, pretože sa zúčastnil na dvoch vojnových výpravách vo Vietname. Tento príbeh zdokumentoval voscarovom filme Čata (Platoon) a jeho dvoch pokračovaniach, čím vytvoril fantastickú voľnú trilógiu o vojne vo Vietname: Narodený 4. júla (Born on the Fourth of July) aNebo azem (Heaven and Earth). Túto tematiku presvedčivo spracoval vdesaťdielnom revizionistickom historickom dokumente zroku 2012 Nevypovedaná história Spojených štátov (The Untold History of the United States), uvedenom televíznou stanicou Showtime, av750-stranovej sprievodnej publikácii spochybňujúcej konvenčnú verziu Spojených štátov amerických opriebehu studenej vojny, ktorá tvorí hlavnú náplň jeho súčasnej tvorby.


  Putinovi je táto tematika nemenej známa, keďže sa dostal kmoci včase, keď Rusko povstalo zpopola bývalého Sovietskeho zväzu, ktorý sa rozpadol na počiatku nezmyselnej invázie do Afganistanu, hoci predtým prežil neskutočné hrôzy nemeckej invázie a zaplatil päťdesiatimi miliónmi ľudských životov. Putin vládne národu, ktorý si zachováva obrovskú vojenskú moc, ale oveľa neúspešnejšie dosahuje hospodárske výsledky vmierovom období.


  Putin aj Stone sú rovnakého názoru, že arogantné militaristické správanie sa vedie do záhuby aobaja pociťujú obavy zideológií presadzovaných vich vlastných krajinách, ktoré už vminulosti podporovali budovanie impérií. Rozhovory však vôbec neprebiehajú ako medzi rovnocennými partnermi, pretože Stone sa svojím umeleckým spôsobom snaží poukázať na protichodnosť azvláštnosti vich myslení, zatiaľ čo Putin dáva jednoznačne najavo, hoci bez akýchkoľvek prejavov emócií, že si je plne vedomý svojej pozície najvyššieho veliteľa druhej najhrozivejšej svetovej vojenskej veľmoci aže jeho slová majú obrovský vplyv, ktorý zďaleka presahuje cieľ vytvoriť iba zaujímavý filmový materiál. Napriek tomu je medzi oboma cítiť akúsi opatrnú, no vzájomnú úctu. To nám poskytuje možnosť priamo nahliadnuť do myslenia dvoch významných osobností, vládcu aumelca.


  Pre Stona sú filmy prirodzenou formou vyjadrenia výsmechu ztoho, aké má jeho národznalosti ozahraničnej politike. Putin má oveľa zložitejšiu úlohu, keďže je hlavným predstaviteľom národa zažívajúceho hlboký prerod zo sovietskej komunistickej ideológie na novú ruskú národnú identitu, vktorej sa má spojiť „tisícročie“ ruskej minulosti, začínajúce obdobím cárov akončiace mocnými oligarchami, akousi ruskou verziou našich skorumpovaných kapitalistov.


  Putin sa tu objavuje vroli proroka hlásajúceho ourazenom ruskom nacionalizme, ktorý síce dokáže predstavovať skutočnú hrozbu, no nemali by sme si ho zamieňať skomunistickou ideológiou zobdobia, keď sa Putin dostal kmoci, avoči ktorej dáva jasne najavo značnú averziu. Tento protiklad je hlavným motívom tohto nezvyčajného náhľadu do Putinovho myslenia avširšom zmysle do rozpačitej pozície Ruska vúplne zmenenom svete. Rozhovory sa začínajú vobdobí, keď mnohí neočakávali, že vSpojených štátoch amerických zvíťazí populistický, pravicový kandidát, ktorý vprimárkach prevalcoval tucet predstaviteľov Republikánskej strany a následne porazil kandidátku, ktorú nominovalo vedenie Demokratickej strany. Vzáverečnej časti prepisu rozhovorov, necelý mesiac po uvedení Donalda Trumpa do úradu amerického prezidenta, sa rozsiahly rozhovor končí poučne azároveň vnás zanecháva ťaživý dojem.


  Vtomto závere sa Stone snaží dokončiť rozhovor sPutinom takým spôsobom, oktorom si skúsenosťami vyzbrojený dokumentarista myslí, že by mohol priniesť odpovede aj na niektoré stále nezodpovedané otázky. Zaujímajú ho aj kontroverzné aspekty Putinovej osemnásť rokov trvajúcej vlády územne najväčšiemu národu sveta. Je Putin závislý na moci? Vidí sám seba ako nenahraditeľného aktéra ruskej histórie? Zatienila mu zrak do istej miery neobmedzená moc, ktorou disponuje? Stone tieto otázky nepoložil iba raz, no zdá sa, že zatiaľ čo Putin jeho predošlé sondovanie vdanej tematike vítal, vzávere pri nich dáva jasne najavo nevôľu odpovedať, no nie preto, že by sa jeho myšlienky západnému publiku nemuseli pozdávať, skôr predpokladá, že jednoducho nebudú nikoho zaujímať.


  Teraz, keď je Putin konfrontovaný so štvrtým americkým prezidentom, aparadoxne stým, oktorom sa hovorí, že mu Putin do prezidentského kresla pomohol (hoci on sám to popiera), zdá sa, že je už unavený neustálym snažením sa oto, aby si samerickými lídrami vytváral lepšie vzťahy. Vyhlasuje, že nielen oni, ale predovšetkým byrokrati, od ktorých dostávajú informácie, nevnímajú Rusko ako partnera. Týmto slovom často označuje vrozhovoroch Spojené štáty americké, aj keď snádychom sarkazmu, no používa ho ako vhodné ospravedlnenie vlastného zlyhania.


  Na konci tretieho rozhovoru sa Putin pýta Stona, či už niekedy dostal „výprask“. Stone mu odpovedá: „Ale áno, mnohokrát.“ Putin, narážajúc na plánované odvysielanie dokumentárneho filmu, na to reaguje: „Takže to pre vás nebude nič nové, pretože to, čo sa chystáte urobiť, si odskáčete.“


  Je to nepríjemný, ale pravdepodobne odôvodnený predpoklad, vzhľadom na aktuálne dianie okolo verejného odsúdenia doteraz nepodložených tvrdení, že Rusko zasahovalo do prezidentských volieb v USA. Stone uznáva: „Ja viem, ale stojí to za to... verím, že to prispeje k mieru aporozumeniu vo svete.“


  – Robert Scheer

  Prvý rozhovor


  Prvá cesta | Prvý deň | 2. júl 2015


  Putinova minulosť


  Myslím si, že mnohí ľudia zo Západu toho ovás veľa nevedia, iba to, čo vidia vsprávach. Chceli by sme sa dozvedieť niečo ovašej minulosti aodkiaľ pochádzate. Viem, že ste sa narodili po vojne, voktóbri 1952, že vaša matka pracovala vtovárni aváš otec bojoval vo vojne. Neviem však, čo robil po vojne. Aešte viem, že ste vyrastali vkomunálnom byte sinými rodinami.


  Moja matka nepracovala vtovárni. Bola robotníčka, ale vykonávala rôzne zamestnania. Bol som jedináčik. Rodičia predo mnou prišli odve deti. Ojedno cez vojnu počas obliehania Leningradu1. Mňa nechceli dať do sirotinca, atak matka pracovala aj ako vychovávateľka.


  Pretože vás nechcela dať do sirotinca?


  Presne tak. Amôj otec pracoval vjednom podniku, vo fabrike.


  Čo presne robil?


  Pracoval ako mechanik. Vyštudoval na vysokej škole. Mal odborné vzdelanie apracoval vo fabrike.


  Pracoval na zmluvu alebo brigádne? Bol zamestnaný na trvalý pracovný pomer?


  Áno. Mal trvalý pracovný pomer. Tak by som to nazval. Pracoval dlhé roky, dokonca aj po odchode do dôchodku. Tuším až do sedemdesiatky.


  Mal zranenie zvojny, nie?


  Áno. Keď sa začala vojna, slúžil všpeciálnych jednotkách. Boli to malé výzvedné oddiely, ktoré plnili rôzne úlohy na nepriateľom stráženom území. Dvadsaťčlenná skupina dostala bojovú úlohu, no prežili iba štyria znich.


  Otec mi ten príbeh rozprával, akeď som sa neskôr stal prezidentom, mal som prístup do archívov anašiel som dôkaz otom, čo sa vtedy stalo. Je to dosť zvláštne. Teda bolo. Apotom ho odvelili kozbrojeným jednotkám do najnebezpečnejšej oblasti Leningradského frontu. Vojaci tú oblasť nazývali Nevskij pjatačok (známy aj ako Nevský prúžok či päták, poznámka prekladateľky). Bolo to predmostie na ľavom brehu rieky Nevy. Nepriateľské aktivity prebiehali aj na rieke Neva. Sovietskej armáde sa podarilo vytvoriť malé predmostie orozlohe dva krát štyri kilometre.


  Myslím, že váš starší brat zomrel niekoľko dní po vašom narodení. Alebo to bolo oniekoľko mesiacov?


  Nie, zomrel počas obliehania Leningradu. Nemal ani tri roky. Vtom čase boli deti chránené tak, že ich odobrali rodinám. Ale môj brat ochorel azomrel. Mojim rodičom nikto ani neoznámil, kde ho pochovali. Veľmi zvláštne je, že nedávno sa akísi ľudia oto začali zaujímať apodarilo sa im nájsť nejaké informácie varchívoch. Vyhľadávali podľa krstného mena dieťaťa, mena otca apodľa adresy miesta, odkiaľ bolo dieťa odobraté. Podarilo sa im nájsť nejaké dokumenty ojeho smrti, omieste, kde bol pochovaný, asirotinci, do ktorého bol umiestnený. Minulý rok som po prvý raz navštívil jeho hrob na Piskarevskom pamätnom cintoríne vPetrohrade.


  No napriek množstvu obetí druhej svetovej vojny sa mi zdá, že vašich rodičov tieto tragédie nezlomili. Museli vo svojom treťom synovi vidieť novú nádej.


  Presne tak. Nezlomilo ich to. Vojna sa však skončila vroku 1945 aja som sa narodil až vroku 1952. Pre obyčajných ľudí, ktorí verili vSovietsky zväz, to bolo nesmierne ťažké obdobie. No aj tak sa rozhodli mať ďalšie dieťa.


  Aprezraďte mi... je pravda, že ste mali tak trochu... problémy ako mladistvý delikvent? Počul som, že ste boli tak trochu divoké dieťa, až kým stevdvanástich nezačali chodiť na džudo.


  Áno, je to pravda. Rodičia sa ma snažili vychovávať, ale... ja som si žil dosť slobodne aveľa času som trávil na dvore avuliciach mesta. Aurčite som sa vždy nesprával tak slušne, ako by sa to mnohým páčilo. Začal som však pravidelne športovať, začal som chodiť na džudo amôj život sa začal uberať lepším smerom.


  Dostalo sa mi do uší, že váš starý otec zmatkinej strany bol vraj istý čas šéfkuchárom uLenina ajStalina.


  Áno. Bolo to tak. Svet je malý. Je to pravda. Pred revolúciou vroku 1917 pracoval vjednej reštaurácii vPetrohrade, teda vLeningrade. Bol kuchár, šéfkuchár. Neviem, ako sa dostal kpráci uniekohotak vysoko postaveného, ako bol Lenin. Ale je pravda, že neskôr pracoval na vidieku, kde žil Stalin, avaril aj pre neho. Bol to však obyčajný človek, jednoducho kuchár.


  Rozprával vám niekedy nejaké svoje príhody?


  Nie, nikdy. Nikdy mi nič nerozprával, ale pravdupovediac, ja som časť detstva strávil vMoskovskej oblasti. Žili sme vPetrohrade, ktorý sa vtedy nazýval Leningrad, ale vlete sme chodievali na niekoľko týždňov navštíviť starého otca, ktorý bol na dôchodku. Býval stále na mieste, kde pracoval. Žil vchalupe, ktorá bola vo vlastníctve štátu. Otec mi raz rozprával, ako šiel navštíviť svojho otca, keď ešte žil Stalin. Starý otec mu ukázal Stalina zdiaľky. To je všetko, čo viem.


  Máme niečo spoločné. Moja matka je Francúzka ajej otec, čiže môj starý otec, slúžil počas prvej svetovej vojny vo francúzskej armáde. Robil šéfkuchára aj vzákopoch. Rozprával mi veľa príbehov ovojne aaké to bolo vtedy ťažké.


  Áno, aj mne matka rozprávala oprvej svetovej vojne to, čo sa dozvedela od svojho otca. Ten vnej tiež bojoval. Poviem vám jeden zvláštny, taký ľudský príbeh. Odohral sa počas zákopovej vojny. Rozprával nám ho môj starý otec, keď sa zvojny vrátil domov. Myslím, že vtedy bojoval na južnom fronte. Zazrel, ako na neho mieri jeden rakúsky vojak. Lenže starý otec vystrelil prvý aRakúšan spadol. Bol ale stále nažive. Boli tam iba oni dvaja avyzeralo to, žeten Rakúšan vykrváca azomrie. Starý otec sa knemu teda doplazil, vytiahol lekárničku aranu mu obviazal. Zvláštne, nemyslíte? Vysvetľoval nám: „Ja by som na neho nevystrelil prvý, keby som nevidel, že na mňa mieri.“ Nezáleží na tom, odkiaľ pochádzate, všetci sme rovnakí, sme ľudské bytosti aaj naši nepriatelia sú iba obyčajní ľudia, robotníci ako my.


  Aj vojna vo Francúzsku bola taká krvavá ako tá vRusku. Počas prvej svetovej vojny bola zabitá alebo zranená polovica populácie mladých mužov vo veku od 17 do 35 rokov.2


  To je pravda.


  Keď ste zmaturovali, myslím, že ste išli rovno študovať právo. Tak funguje ruský školský systém?


  Áno, je to tak. Po maturite na strednej škole vLeningrade som rovno nastúpil na Leningradskú univerzitu azačal som študovať právo.


  Promovali ste vroku 1975? Stali ste sa právnikom aspoznali ste svoju prvú manželku, teda myslím aj poslednú, vašu jedinú manželku.


  Tú som stretol až neskôr. Až po siedmich rokoch.


  A hneď vroku 1975 ste vstúpili do KGB vLeningrade.


  Áno, vtedy vlastne na vysokých školách existoval taký systém prideľovania pracovných miest. Takže po absolvovaní vysokej školy ste museli nastúpiť na pozíciu, ktorú vám pridelili.


  Aha, takže ste nemali na výber?


  Vysvetlím vám to. Prijali ma hneď. Jednak som tam bol pridelený, ale aj som tam chcel pracovať. Šiel som študovať právo, pretože som chcel pracovať vKGB. Keď som chodil ešte na základnú školu, sám som sa vybral do úradu KGB vLeningrade. Spýtal som sa, čo musím urobiť, aby som mohol pracovať pre KGB. Ich zamestnanec mi vtedy poradil, že musím mať maturitu adobré právnické vzdelanie. Preto som šiel študovať právo.


  Aha, chápem.


  Ale viete, potom si ma už, samozrejme, nikto nepamätal aja som sKGB nebol vôbec vkontakte. Akeď som mal po štúdiu dostať pridelené pracovné miesto, prekvapilo ma, že si ma KGB našla aponúkla mi prácu.


  Alevy ste mali zo sovietskych filmov oKGB celkom romantické predstavy opráci vtajnej službe.


  Presne tak. Máte úplnú pravdu.


  Hlavnými predstaviteľmi vtých filmoch boli herci Tichonov aGeorgij... Tak sa volali... Tichonov aGeorgij...


  Čítal som onich knihy asledoval filmy. Presne ste to vystihli.


  Viem. Prvých desať rokov ste žili prevažne vLeningrade aod roku 1985 do 1990 ste boli vDrážďanoch?


  Áno, presne tak. Žil som vLeningrade, ale chodil som aj do špeciálnych škôl v Moskve.


  Veľmi dobre sa vám tam darilo akariérne ste rástli.


  Áno. Vcelku áno.


  Obdobie vo východnom Nemecku bolo vrokoch 1985 až 1990 dosť bezútešné.


  Nuž, nenazval by som ho bezútešným. Vtom čase sa vSovietskom zväze odohrávali udalosti spojené sperestrojkou3. Ale to tu asi nebudeme rozoberať. Sperestrojkou sú spojené mnohé problémy, ale aj tak tam vládla iná atmosféra, akýsi duch inovácie. Keď som prišiel do východného Nemecka, ktoré bolo republikou, žiadneho ducha inovácie tam cítiť nebolo.


  Presne to som mal na mysli.


  Mal som dojem, akoby tam spoločnosť uviazla vpäťdesiatych rokoch.


  Takže Gorbačova ste nepoznali, teda myslím, že ste nemali tú možnosť... VMoskve prebiehali isté reformy, no vy ste tam neboli anemohli ich zažiť. Bolo to zvláštne obdobie. Vrátili ste sa do Moskvy? Zažili ste perestrojku?


  Viete, Gorbačovovi ajeho najbližším spolupracovníkom bolo vtom čase jasné, že krajina potrebuje zmenu. Dnes vám už môžem sistotou povedať, že tí ľudia celkom nechápali, aké zmeny treba urobiť, aniako ich dosiahnuť.


  Rozumiem.


  Preto urobili mnoho vecí, ktoré krajine veľmi uškodili. Hoci konali sdobrým úmyslom amali právo si myslieť, že zmeny sú potrebné.


  Ja som sa sGorbačovom niekoľkokrát stretol, dokonca aj keď prišiel do Spojených štátov amerických. Vistom zmysle ste si podobní, pretože aj on prešiel tým istým systémom. Začínal veľmi skromne. Bol odborníkom na poľnohospodárstvo. Veľa študoval,tvrdo pracoval azdá sa, že veľmi skoro zistil, ako píše vo svojich pamätiach, že narážali namnohé ťažkosti, ktoré vekonomike nefungovali. Mnoho vecí nefungovalo.


  Všetci máme niečo spoločné, keďže sme ľudské bytosti.


  To áno, ale ja tým myslím, že bol tiež robotník. Bol veľmi špecifický akládol otázky typu: „Ako to napravíme?“


  Ja som nebol robotník amyslím si, že práve táto špecifickosť, konkrétnosť mnohým lídrom bývalého Sovietskeho zväzu chýbala. Vrátane Gorbačova. Nevedeli, čo chcú, ani ako dosiahnuť to, čo bolo potrebné urobiť.


  Dobre. Ale vauguste 19914 ste zažili prevrat aodstúpili ste zo svojej funkcie hneď na druhý deň. Prevrat prišiel od ľudí zKomunistickej strany.


  Áno, bol to pokus oprevrat. Avtedy som naozaj rezignoval zfunkcie, ale už si nepamätám, či to bolo na druhý alebo na tretí deň. Pretože, keď som sa vrátil zNemecka, pracoval som istý čas na univerzite. Navyše som bol stále zamestnancom KGB, na oddelení zahraničnej tajnej služby. Potom mi bývalý primátor Petrohradu Sobčak ponúkol prácu.5 Bol to veľmi zvláštny rozhovor, pretože som bol jeho bývalým žiakom aon si ma pozval do svojej kancelárie.


  Ale to bolo až potom. Prečo ste sa vzdali funkcie? Mali ste už predsa rozbehnutú nejakú kariéru.


  Všetko vám poviem. Keď ma Sobčak zavolal, aby som preňho pracoval, povedal som mu, že by som veľmi rád pracoval sním. Myslel som si, že to nebude možné aže by to ani nebolo správne, pretože som bol stále agentom zahraničnej tajnej služby KGB. Sobčak bol prominentným demokratickým lídrom, bol politikom novej vlny. Rovno som mu povedal, že ak by sa niekto dozvedel, že spolupracoval sbývalým zamestnancom KGB, uškodí to jeho reputácii. Práve vtom čase našou krajinou zmietali vážne politické nepokoje. Bol som veľmi prekvapený Sobčakovou reakciou, keď mi povedal: „Ale mne na tom nezáleží.“ Tak som preňho istý čas pracoval ako jeho poradca. Keď sa potom udial ten pokus oprevrat, ocitol som sa vo veľmi zvláštnej situácii.


  Vtom auguste vdeväťdesiatom prvom?


  Áno, šlo vtedy onásilný pokus oprevrat. Už som nemohol byť aj agentom KGB azároveň aj blízkym poradcom demokraticky zvoleného primátora Petrohradu. Ztoho dôvodu som rezignoval. Sobčak zavolal šéfovi KGB apožiadal ho, aby ma zfunkcie uvoľnil. Ten oniekoľko dní súhlasil smojou výpoveďou adovolil mi rezignovať.


  Ale vo svojom vnútri ste stále verili vkomunizmus? Verili ste stále tomu systému?


  Samozrejme, že nie. Ale na začiatku som tomu veril, keďže samotná myšlienka je dobrá, tej som veril. Chcel som ju presadiť vpraxi.


  Kedy ste zmenili názor?


  Viete, moje názory sa, žiaľ, nemenia spríchodom nových myšlienok, ale menia sa pod vplyvom nových okolností. Ukázalo sa, že ten systém dobre nefungoval adostal sa do slepej uličky. Nebol tu žiaden hospodársky rast, politický systém stagnoval, bol na bode mrazu anebol schopný sa ďalej rozvíjať. Monopol jednej politickej strany vedie krajinu do záhuby.


  Ale to sú Gorbačovove myšlienky, takže ste ním boli ovplyvnený.


  To nie sú Gorbačovove myšlienky. Tieto myšlienky hlásali francúzski socialistickí utopisti6, takže Gorbačovovi nepatria. Gorbačov reagoval na okolnosti. Znova opakujem, že jeho prínosom je, že cítil potrebu zmeny asnažil sa zmeniť systém. Dokonca ani nie zmeniť, ale snažil sa ho napraviť, zreorganizovať. Problém je vtom, že ten systém je od základov nefunkčný. Aako je možné radikálne meniť systém apritom zachovať krajinu rovnakú? To vtedy nikto netušil, ani Gorbačov. Atak doviedli krajinu až na pokraj rozpadu.7


  Áno, to muselo byť traumatické obdobie. Sovietsky zväz sa rozpadol apod Jeľcinovým vedením sa sformovala Ruská federácia. Ja som bol začiatkom roka 1992 vPetrohrade astretol som sa so Sobčakom. Myslím si, že som vás tam vtedy mohol stretnúť, ktovie, keď ste vtedy boli jeho asistentom.


  Nie, na to si nepamätám, ale chcem vám povedať, že Sobčak bol absolútne čestný, bezúhonný človek. Zideologického hľadiska bol demokratom, ale bol kategoricky proti dezintegrácii Sovietskeho zväzu.


  Bol proti jeho rozpadu. Áno, bolo to divoké obdobie, také vzrušujúce. Bolo cítiť, že sa rodí niečo nové anikto nevedel, kam to povedie. Objavilo sa vtedy mnoho zločincov, boli tam... úplne iní ľudia. Nosili iné oblečenie. Bol som vSovietskom zväze vroku 1983 za Brežnevovej éry acítil som sa deprimovane. Atak, keď som sa osedem či osem rokov vrátil naspäť, nemohol som uveriť vlastným očiam. Sobčak nás pozval do takej nóbl reštaurácie acítili sme sa tam veľmi príjemne.


  Ale vrovnakom čase, keď vznikli tie nóbl reštaurácie, bol už úplne zničený ruský systém sociálneho zabezpečenia. Celé odvetvia vnašej ekonomike prestali úplne fungovať. Zdravotníctvo bolo vtroskách. Ozbrojené sily boli vo veľmi zúboženom stave amilióny ľudí sa ocitli pod hranicou chudoby. Na to tiež netreba zabúdať.


  Áno, to bola druhá strana mince. Vroku 1996 ste sa presťahovali do Moskvy a13 mesiacov ste boli riaditeľom Federálnej bezpečnostnej služby.


  Nie hneď. Presťahoval som sa do Moskvy anajprv som mal robiť niečo pre administratívu prezidenta Jeľcina. Nastúpil som teda amal som na starosti právne záležitosti. Potom ma presunuli do administratívy. Viedol som kontrolný úrad, ktorý vykonával dohľad nad činnosťou vlády aregionálnych samospráv. Až potom som nastúpil do funkcie riaditeľa ruskej Federálnej bezpečnostnej služby (FSB).


  Rozumiem. Predpokladám, že vtejto funkcii ste museli vidieť všetky tie problémy. Musel to byť hrozný zmätok.


  Áno, iste. Často počúvam kritiku na svoju adresu. Hovorí sa, že mi je ľúto, že sa Sovietsky zväz rozpadol. Ale poviem vám, čo je najdôležitejšie. Po rozpade Sovietskeho zväzu sa vjednom okamihu ocitlo 25 miliónov Rusov za hranicami vlasti, vúplne inej krajine.


  Je to jedna znajväčších tragédií dvadsiateho storočia. Ľudia boli zvyknutí žiť vjednej krajine, vktorej mali príbuzných, prácu, bývanie arovnaké práva. Aodrazu sa ocitli za hranicami. Objavovali sa isté náznaky, že dôjde kobčianskej vojne, atak sa aj stalo. Aj ja osobne som to všetko sledoval, obzvlášť potom, čo som sa stal riaditeľom Federálnej bezpečnostnej služby.


  Avroku 1999 ste sa prepracovali až na pozíciu zastupujúceho premiéra. Vroku 2000 Jeľcin odstúpil. Keď si človek pozrie tlačové konferencie afilm oBorisovi Jeľcinovi, je mu jasné, že mal problémy salkoholom. Podľa toho, ako sa vyjadroval, díval do kamery, či ako sa pohyboval, sa zdalo, že jeho mozog už správne nefunguje.


  Viete, nemyslím si, že mám právo akokoľvek hodnotiť Gorbačova či Borisa Jeľcina. Vyjadril som sa, že Gorbačov nechápal, čo bolo potrebné urobiť, aké boli ciele aako ich dosiahnuť. Ako prvý však urobil krôčik koslobodeniu krajiny, ato bol historický prelom. To je jasný fakt ato isté platí aj pre Jeľcina. Tak ako každý znás, aj on mal svoje problémy, ale mal aj silné stránky, vďaka ktorým sa nikdy nesnažil vyhnúť či zbaviť sa zodpovednosti, osobnej zodpovednosti. Ikeď mal svojich démonov, vedel prevziať zodpovednosť. Ale máte pravdu. Nie je to žiadne tajomstvo. Taká bola realita.


  Len tak pre zaujímavosť, keďže poznám príbeh Chruščova, ktorý musel piť so Stalinom, dali ste si aj vy sJeľcinom niekedy večer za pohárik?


  Nie, nikdy. Neboli sme si až takí blízki, ako si myslíte. Nikdy som nebol blízkym poradcom Gorbačova alebo Jeľcina. Bolo pre mňa obrovským prekvapením, keď ma vymenoval do čela Federálnej bezpečnostnej služby. To po prvé. Apo druhé, nikdy som neholdoval alkoholu. Aj keď sme sa stretli, vždy to bolo čisto pracovné stretnutie. Vpráci som ho nikdy nevidel opitého.


  Ani po opici?


  Nikdy som ho nekontroloval. Neskúmal som jeho dych. Budem kvám úprimný, ja som sJeľcinom nikdy nechodieval na poľovačky, ani som sa sním nestretával vo voľnom čase, iba tu vkancelárii. To je všetko. Nikdy som si sním nedal ani za štamperlík vodky.


  Bravo. Tak ste to dokázali, pretože predsedovia vlády tam prichádzali aodchádzali odtiaľ, no azrazu ste tam vy ako zastupujúci premiér. Čo bolo ďalej?


  Áno, viete, je to veľmi zaujímavý príbeh. Tak ako ste povedali, prišiel som zLeningradu do Moskvy vroku 1996. AvMoskve som nemal vôbec žiadnu podporu, žiadne kontakty. Prišiel som vroku 1996 auž 1. januára 2000 som sa stal zastupujúcim prezidentom. Neuveriteľný úspech.


  To áno.


  Ale verte mi, že som naozaj nemal žiadne blízke vzťahy sJeľcinom ani snikým zjeho tímu spolupracovníkov.


  Možno jednoducho vyhodil iného premiéra apovedal si: „Teraz by mohol byť premiérom Putin.“


  Ja neviem. Možno len hľadal niekoho namiesto seba, pretože sa rozhodol odstúpiť. Aje pravda, že vymenoval viacerých predsedov vlády, ktorí odstúpili. Skutočne neviem, prečo si vybral mňa. Predo mnou sme mali veľmi šikovných premiérov, práve nedávno jeden znich zomrel. Viete, keď mi Jeľcin ten post ponúkol prvý raz, odmietol som ho.


  Vy ste to odmietli? Aprečo?


  Áno. Všetko sa odohralo vo vedľajšej kancelárii. Jeľcin si ma zavolal aoznámil mi, že ma chce vymenovať do funkcie premiéra achce, aby som potom kandidoval na prezidenta. Namietal som, že je to veľká zodpovednosť aúplne by sa mi tým zmenil život. Nebol som si istý, či to naozaj chcem. Ukončil to slovami: „Dobre, pozhovárame sa otom neskôr.“


  Ako by sa vám zmenil život? Veď ste už dlho pracovali vadministratívnom aparáte vlády.


  Ale to je niečo úplne iné. Keď ste štátnym úradníkom, hoci aj vysokopostaveným, môžete viesť prakticky normálny život. Môžete chodiť na návštevy, do kina, do divadla, stretávať sa spriateľmi anenesiete takú osobnú zodpovednosť za osudy miliónov ľudí aza všetko, čo sa vkrajine deje. Viete, niesť zodpovednosť za Rusko bolo vtom čase veľmi ťažké. Navyše, keď vauguste 1999 Boris Jeľcin navrhol moju kandidatúru na premiéra aparlament jeho rozhodnutie podporil, začala sa vRusku druhá čečenská vojna.8 Ato bolo utrpenie pre celú krajinu. Úprimne povedané, vtedy som ešte nevedel, aké konkrétne plány má prezident Jeľcin smojou osobou. Ale taká bola situácia aja som za ňu musel prevziať zodpovednosť. Nevedel som, ako dlho budem na tomto poste, pretože prezident Jeľcin mi kedykoľvek mohol oznámiť, že ma zbavuje funkcie. Vtedy som rozmýšľal iba nad jedinou vecou: Kde ukryjem svoje deti?


  To vážne? Ačo ste urobili?


  No, čo myslíte? Situácia bola veľmi naliehavá. Len si predstavte, že by som bol zbavený funkcie. Nemal som žiadnu ochranku, tak čo by som mohol robiť? Ako by som zabezpečil svoju rodinu? Tak som sa vtedy rozhodol, že ak je to môj osud, musím to dotiahnuť až do konca. Ato som vtedy ešte netušil, že sa stanem prezidentom. Nemal som žiadnu záruku.

